שאלה: ארץ ישראל: אנחנו נוטים לשים את הערך של ארץ ישראל מעל הכל. אבל למה בעצם זה נכון? הביטוי דתי לאומי שם את הלאומיות שקול כנגד כל השאר. אבל בעצם- זאת מצווה אחת בתוך תורה שלמה. התעורר לי ויכוח בנושא עם חברות שלי סביב יום גוש קטיף- והתחלתי ממש לתהות- למה זה כזה ברור לנו שזה ערך עליון? חברה שלי טענה שלא מוסרים שטח מהארץ בשום אופן, ואני הקשתי, ושואלת גם עכשיו: האם זה באמת מעל הערך של אהבת ישראל? הרי זה עורר המון שנאה וויכוחים והיאבקויות נוראיות. ומה עם ה ההגנה, מה אם לשמור על עצמינו? אני שואלת את זה גם עכשיו, בתור נערה שגדלה ב"התנחלות". האם זה באמת נכון לסכן את עצמי וחיילים שצריכים לשמור עלינו? האם אנחנו באמת צריכים להשקיע בזה כל כך הרבה? למה? ולמה כזה ברור לנו שנכון ליישב את הארץ? אף פעם לא כל כך הבנתי אץ העניין של שלושת השבועות וכו, כי לא למדתי את זה אף פעם, אבל אני יודעת שכן יש סיבה לחשוב שזה לא הדבר הנכון. למה אנחנו כל כך מאמינים בזה ומתמסרים לזה?
תשובה: ראשית קבלי את התנצלותי הכנה על האיחור בתשובה, אני מאוד שמח על כך שאת חושבת ולא מקבלת דברים ומוסכמות חברתיות כמובנות מאליהן. האם ערך ארץ ישראל סותר את ערך אהבת ישראל? אתחיל דווקא מהסוף: האם הערך של שמירת הארץ הוא מעל הערך של אהבת ישראל? התשובה במילה אחת: לא! וביתר פירוט: השאלה הגדולה היא אם נניח לארץ ישראל, ונאמץ לעצמנו רק את ערך אחדות ישראל. אז מה? כל ג וק שייכנס לאנשים מסויימים שחושבים אחרת מאיתנו, נהיה חייבים לאמץ לעצמנו, מיד אחרי שהוגה הרעיון דיבר עליו, נקפוץ ונאמר לו כמה שאנחנו אוהבים אותו, ושמחים במה שהוא אמר,  אנחנו לא נגד אף אחד, ואנחנו אוהבים אותו!  ואז איזה ערך אימצנו? ערך של איש חסר ערכים, שלא ברור מאיזה דחף הוא פועל או איזה עניין היה לנגד עיניו כשהוא חשב ויזם תוכנית זו. ברור גם שתמיד יהיו תוכניות שנתנגד אליהם, ואם לא יהיה את הדיון על ארץ ישראל יהיו דיונים אחרים, ניתן לראות שגם מפלגות וציבורים אחרים, שארץ ישראל אינה  כוס התה  שלהם, עדיין מצליחות משום מה לריב בינם לבין עצמם על כל מיני ערכים אחרים. או בקיצור: הערך של אהבת ישראל אינו בהכרח סותר לערך של ארץ ישראל, וכמובן, שהערך של ארץ ישראל אינו צריך לבא על חשבונו, יש לקיים תרבות דיון בכל מקום בצורה יפה, ויש לדעת לכבד את האנשים, ולנסות לחשוב שהם חושבים  טוב על עם ישראל  ובכל זאת יש להלחם מלחמת חורמה בדעותיהם שאנחנו חושבים שהם הרסניות ונפסדות, כמו שהם נלחמים כשמישהו פוגע בערך הליברליות שלהם לדעתם. קישור בנושא : הערך של ארץ ישראל דווקא לא אפתח בדברי הרב קוק, על המשמעות של ארץ ישראל. (למרות שהוא כתב דברים נחמדים. :)) אלא בדברי התורה. האם בתורה ארץ ישראל היא ערך חשוב? התשובה היא באופן ברור: כן, ארץ ישראל מוזכרת בתורה פעמים רבות, לא רק כמקום מחיה, או מקום להתפתחות כלכלית, אלא ובעיקר מקום קדוש ומקום להתפתחות רוחנית (שעוזרת גם להתפתחות כלכלית) האם ארץ ישראל הוא ערך בסיסי ויסודי? גם על זה נראה שהתשובה חיובית, ארץ ישראל אינה רק מקום שבו מקיימים מצוות, אלא גם ובעיקר מקום קדוש ומיוחד, מקום שבו יש ייחודיות ורק בו ניתן לחיות כיהודי כמו שצריך. גם לאלו הסוברים ששלושת השבועות חלות עלינו כעת, (ולא נכנס כעת לדיון ולדחיות של טיעוניהם) הם לא חולקים על כך שארץ ישראל היא הדבר הנכון, אלא רק טוענים שיש מניעה כעת ליישב אותה. בקיצור: ארץ ישראל היא ערך דתי מהמעלה הראשונה. ישנם דעות רבות איך ליישם את הערך הזה, אבל ברור שכל אדם דתי צריך להבין שיש ערך כזה והוא ארץ ישראל. מדוע הציבור שלנו עוסק הרבה בזה השאלה הגדולה שניתן לשאול היא מדוע הציבור הדתי לאומי הנציח לעצמו כדגל את המצווה הזו ואת הערך הזה, ולא מצוות אחרות? אבל שאלה זו היא כבר עניין להיסטוריונים לדעתי, אדם שחי בציבור מסויים עושה זאת קצת מבחירתו, ולוקח על עצמו את כל הדברים שיש בציבור הזה, לטובה ולרעה, לדעתי יש בזה משהו טוב, אבל החושב אחרת יכול לעשות אחרת. יחד עם זאת יש לנו ציבור נפלא שעוסק הרבה גם בהתנדבות ובדברים אחרים. לסכן את עצמנו אסים בשאלה האם צריך לסכן את עצמנו לצורך מצוות ארץ ישראל, רוב הדעות הן, שאין מצווה לסכן את עצמנו, אולם כאשר אחוז האנשים שמתים מפיגועים הוא כאין וכאפס קטן לעומת אחוז האנשים שמתים מתאונות דרכים למשל, ברור שאין זה נחשב לסיכון במובן הזה. שהותם של מתיישבים בכל מיני מקומות יישוב מבודדות הוא אינטרס עליון, וכל מקום שאין התיישבות קשה יותר ליישב אותו, לכן החיילים המצויים שם, לא שומרים עלינו, אלא להיפך יש להם בסיסים רבים בצורת ישובים שדרכם הם יכולים לשמור על כל המדינה. מקווה שהועלתי עקיבא akiva.ka gmail.com קישורים לתשובות נוספות קשורות: